"התיקונים" 28: השיר החסר ב"7 לילות", י"ל גורדון נעדר מ"הארץ", "מעריב" איבד את הכל ומצא את הקול, התיקונים של התיקונים ועוד חוסרים בתקשורת העברית (והעולמית)
  "שלא במפתיע, ניו-יורק ממש חמים על זה" תחת הלחץ לפרסם את הידיעה על מעצרו של הבמאי רומן פולנסקי, פירסמה סוכנות הידיעות AP בטעות את התכתובת בין הכתב למערכת. הידיעה הפגומה מצאה את דרכה לכמה כלי תקשורת לפני שהסוכנות התעשתה ותיקנה את הטעות.  חשיפה: 500 השירים של המדינה הם רק 499 גליון ראש השנה של המוסף "7 לילות" של "ידיעות אחרונות" (18.9.09) הוקדש לפרויקט "500 השירים הגדולים של המוזיקה הישראלית". אבל את השיר "מאיה" של שלום חנוך דירגו שם פעמיים, במקומות ה-117 וה-314. "התיקונים" סקרן לדעת איזה שיר נשמט מהפרויקט בגלל הטעות הזאת.  החיים הטובים אדגר אלן פו יזכה להלוויה שלא זכה לה בחייו, כי לא נהוג לקבור אנשים בעודם בחיים ("מחלקה ראשונה", 6.10.09).  איך אתם רוצים את הביונסה שלכם? המגזינים "Joy" ו"Glamour" ברוסיה חלוקים ביניהם על גון עורה המדויק של הזמרת ביונסה. (דרך glossip.ru)  איך אתם רוצים את הגורדון שלכם? במוסף יום הכיפורים של "הארץ" (27.9.09) פירסמו מכתב של י"ל גורדון, שאותו ליווה איור של א"ד גורדון. (דרך "תבוא מחר", הבלוג של שמוליק ליברמן)  מימין: א"ד גורדון. משמאל: יל”ג  הקצרן האוטומטי אתר "הארץ" (30.9.09): ישראל תשחרר 20 אסירות בלי דם על [הידיים], ובתמורה תקבל קלטת שתוכיח שגלעד שליט במצב [טוב]. זה יימשך עד שב"הארץ" יחליפו את [קוצץ הכותרות האוטומטי בעורך אנושי].  לשון עם זר ידיעה באתר "הארץ" (17.9.09) מדווחת על מכנסי גינס עם כיתוב בערבית, "בשם האל הרחמן והרחום". בתמונה: מכנסי גינס עם הכיתוב בערבית "אל-קודס", כלומר "ירושלים" (דרך "תבוא מחר").  ואלה שמות נגיד בנק ישראל חושב שאין בועת נדל"ן? בניוזלטר של "דה-מרקר" (1.10.09) מכנים אותו "סטלני פישר".  ראש עיריית ירושלים ניר ברקת אינו מנהל מו"מ לרכישת בית ההשקעות דש-איפקס; מי שעושה זאת הוא דווקא אחיו, איש העסקים אלי ברקת (אתר "גלובס", 30.9.09).  קוקה-קוקה. זה כמו קוקה-קולה, רק כפול קוקה ונטול קולה (אתר "גלובס", 30.9.09).  תיאום גרסאות nrg מעריב (30.9.09): האם ערוץ 10 הגיב או לא הגיב?  "ידיעות אחרונות" (29.9.09), עמ 2: עו"ד גדי זילברשלג, פרקליטו של אסף גולדרינג, שנאשם ברצח בתו והתאבד במעצר: "אני מופתע מההתאבדות. רק לפני מספר ימים נפגשתי איתו בכלא ולא ראיתי שום סימנים או אותות מצוקה. נראה לי שזה היה משהו ספונטני. הוא פשוט זיהה את ההזדמנות". "ידיעות אחרונות" (29.9.09), עמ 4: עו"ד גדי זילברשלג: "מדובר ברשלנות פושעת של השב"ס, שלא שמרו על גולדרינג. כולם ידעו על רצונו להתאבד. זילזלו בחייו".  מכונת הזמן תעשיות (בע"מ) אתר "דה-מרקר" (1.10.09): הפגישה תתקיים בשבוע שעבר.  המדריך של "עכבר העיר" ירושלים מציג סרט מתחילת המילניום הראשון.  מי שהצליח להבין את איור המעבר לשעון החורף ב"מעריב" (27.9.09) מוזמן לצבוע אותו בצבעים עליזים. (דרך ולווט אנדרגראונד)  גיאוגרפיה עלילת הסרט הישראלי "עגמי" מתרחשת ביפו, אבל לפי דיווח באתר "וראייטי" מה-28.9.09, היא מתרחשת בחיפה. Haifa, Jaffa, ערים מעורבות, זה באמת די מבלבל.  עריכה/הגהה/האחדה המוסף "פירמה" של "גלובס" (9.2009): שגיאות הקלדה תמיד מביכות יותר בגופן כותרת ענק.  אלוהים, רחם על עורכי "מעריב" (27.9.09), שאינם יודעים לאיית את שמה של תפילת "כל נדרי".  מדור התיקונים הופך השבוע מוקד לדיווחים על טעויות של "העין השביעית". ניצן מצא שגיאה בשם המספר במדור "אז אמרו": "בהכפלה יש לנקוט לשון זכר. לכן יש לומר: פי שישה, ולא פי שש".  קורא ששמו אבד לי תפס אותנו בהתייחסות ליו"ר האופוזיציה, ח"כ ציפי לבני, בלשון זכר ("העין השביעית", 25.9.09). הל"המודיע" נהיינו?  בסקירת העיתונות (4.10.09) נכתב על "כתבה חשובה ומעניינת, העוסקת בתופעה הידועה בעולם התכנון כנימבי (ראשי תיבות באנגלית של לא בחצר האחורית שלי)". באנגלית הכתיב הוא NIMBY, ראשי תיבות של Not In My Back Yard, אולם בסקירה ניתנה לקטע הזה כותרת הביניים NIMBI. "אצל שוקי טאוסיג מהעין השביעית, המלה האנגלית לחצר היא iard", עקץ הקורא יובל פינטר. "שגיאות כתיב? לא בחצר האחורית שלנו", ליגלג אסף שוחמי. והקורא דרור ולטר זרח: "לא דרושה ידיעה נרחבת בשפה האנגלית כדי לדעת (כמו שאמרו בתחילת האייטם) שnot in my back yard זה NIMBY ולא NIMBI. חיפוש קצרצר (כ-5 שניות עבודה) בגוגל הראה לי שההנחה שלי היתה נכונה. אין יותר כיף מלמצוא טעויות בהעין השביעית (the 7th I)…". ערב שמחת תורה, נראה כי מי שלא ראה שמחה לאיד לא ראה שמחה מימיו.  ואין שמחה לאיד כמו שמחה לאידו של "התיקונים". בטור שעבר (1.10.09) טענו ש"ידיעות אחרונות" איית את שמו של הוגו צ’אבז בשלוש צורות שונות באותה ידיעה. עומר כביר כתב לנו: "עידו קינן מאשים את ידיעות אחרונות בטעות. אבל שם הכתבת ובדיקה בארכיון ידיעות מגלים – הטעות היא בכלל של מעריב".  תודה לסייענים aXe, איתי אשר, אלעד אבן, בועז גילמור, ברק פיטוסי, גילעד נס, דרור ולטר, דרור עמיר, יהונתן גת, יובל פינטר, ליאורה, ניצן, נתאי פרץו שמוליק ליברמן. נתקלתם בטעויות בתקשורת? שלחו לינק וצילומסך (כך עושים זאת) לכתובת tikunim@kenans.net, וציינו אם ברצונכם לקבל קרדיט.